Na temelju članka 8. stavka 1. Odluke o Stipendiji Grada Zagreba za učenike i studente s invaliditetom (Službeni glasnik Grada Zagreba 30/23),

**gradonačelnik Grada Zagreba**

**raspisuje**

**N A T J E Č A J**

**ZA DODJELU STIPENDIJE GRADA ZAGREBA**

**ZA STUDENTE S INVALIDITETOM OSTALIH GODINA STUDIJA ZA AKADEMSKU GODINU 2023./2024.**

**1.** Za akademsku godinu 2023./2024. redovitim studentima s invaliditetom ostalih godina sveučilišnih ili stručnih prijediplomskih i diplomskih studija, sveučilišnih integriranih studija ili stručnih kratkih studija u Gradu Zagrebu ili na nekoj sastavnici Sveučilišta u Zagrebu dodijelit će se 41 Stipendija (u nastavku teksta: Stipendija), od čega 40 Stipendija studentima s područja znanstvenih studija i 1 studentima umjetničkih studija.

**2.** Pravo sudjelovanja na Natječaju za dodjelu Stipendije imaju studenti koji ispunjavaju sljedeće uvjete:

- da su osobe s invaliditetom registrirane u Hrvatskom registru o osobama s invaliditetom;

- da su državljani Republike Hrvatske;

- da su redoviti studenti sveučilišnih ili stručnih prijediplomskih i diplomskih studija, sveučilišnih integriranih studija ili stručnih kratkih studija u Gradu Zagrebu ili na nekoj sastavnici Sveučilišta u Zagrebu;

- da imaju prijavljeno prebivalište u Gradu Zagrebu neprekidno najmanje jednu godinu prije objave Natječaja;

- da su u prethodnoj akademskoj godini bili upisani na taj studij ili, ako se radi o diplomskom studiju, na neki od prijediplomskih studija, i da su, osim iz opravdanih razloga, u prethodnoj akademskoj godini ostvarili najmanje 30 ECTS bodova;

- za studente koji su u prethodnoj akademskoj godini upisali mirovanje studija, odnosno nisu neposredno nakon završenoga prijediplomskog studija upisali diplomski studij, da su, osim iz opravdanih razloga, ostvarili najmanje 30 ECTS bodova u godini koja je prethodila godini upisanog mirovanja studentskih obveza, odnosno u posljednjoj godini u kojoj su bili u statusu redovitog studenta;

- da u akademskoj godini za koju se Stipendija dodjeljuje nisu upisali mirovanje studentskih obveza;

- da nisu u radnom odnosu niti obavljaju samostalnu djelatnost obrta ili drugog slobodnog zanimanja.

**3.** Stipendija se dodjeljuje za trajanja statusa redovitog studenta za tekuću akademsku godinu na 10 mjeseci odnosno pet mjeseci ako u tom roku prema studijskom programu za koji je Stipendija odobrena, završava nastavni plan korisnika Stipendije, računajući od 1. listopada 2023.

Mjesečno Stipendija iznosi neto 500,00 eura.

**4.** Kriteriji za utvrđivanje liste kandidata za dodjelu Stipendije studentima s invaliditetom ostalih godina studija su:

OSNOVNI KRITERIJI:

- invaliditet, težina oštećenja

- uspjeh na studiju

- izvannastavna postignuća ostvarena u prethodnoj godini odnosno godini koja je prethodila godini upisanog mirovanja studentskih obveza - ako je bilo upisano mirovanje studija, ili u posljednjoj godini u kojoj su imali status redovitog studenta - ako neposredno nakon završenog prijediplomskog studija nije upisan diplomski studij (objavljeni radovi u znanstvenim i stručnim časopisima, izlaganja na znanstvenim ili stručnim konferencijama, sudjelovanja u znanstvenim ili stručnim projektima, nagrade na značajnim natjecanjima i vrijedna priznanja) kao i kontinuirano bavljenje sportom posljednje 2 godine;

DODATNI KRITERIJ:

- socioekonomski status (vidi točku 7. Tablicu 2. od točke 10.)

Kandidati će se prvenstveno rangirati na temelju bodova ostvarenih prema osnovnim kriterijima, a ako više kandidata na temelju osnovnih kriterija ostvari isti broj bodova kao zadnji kandidat na rang-listi, oni će se rangirati i po dodatnom kriteriju.

**5.** Kandidati ne mogu ostvariti Stipendiju za istu godinu studija za koju im je već bila dodijeljena Stipendija, kao ni za već stečenu kvalifikaciju na razini studija na koji su upisani te ako su u radnom odnosu ili obavljaju samostalnu djelatnost obrta ili drugoga slobodnog zanimanja.

Iz jednog kućanstva Stipendiju mogu ostvariti najviše dva kandidata, osim u slučaju nedodijeljenih Stipendija u pojedinim kategorijama kandidata u kojem i treći član iz istog kućanstva može ostvariti Stipendiju.

Korisnik Stipendije za vrijeme korištenja Stipendije mora imati prijavljeno prebivalište u Gradu Zagrebu.

Korisnik Stipendije ne može istodobno biti korisnik neke druge novčane stipendije.

**6.** Natječaj se objavljuje na internetskoj stranici Grada Zagreba [www.zagreb.hr](http://www.zagreb.hr).

Prijave na natječaj podnose se **od utorka 31. listopada 2023., od 15.00 sati, do četvrtka, 30. studenog 2023., do 15.00 sati.**

Izvan ovog vremena neće biti moguće podnijeti prijavu na natječaj.

Prijave na natječaj s potrebnom dokumentacijom podnose se Gradskom uredu za socijalnu zaštitu, zdravstvo, branitelje i osobe s invaliditetom u elektroničkom obliku na on-line obrascu putem aplikacije „eStipendije“ na poveznici:

<https://e-pisarnica.zagreb.hr/ePisarnica/#/> kojeg je potrebno ispuniti i učitati svu potrebnu prijavnu dokumentaciju. Sva potrebna prijavna dokumentacija mora biti jasno učitana.

Prijave poslane poštom ili osobno u papirnatom obliku ili elektroničkom poštom (e-mailom) neće se uzimati u obzir.

Za elektroničku predaju prijave neophodno je posjedovati:

- NIAS dostupne vjerodajnice za prijavu u sustav,

- adresu elektroničke pošte (e-mail) ili/i osobni korisnički pretinac u sustavu e-Građani.

Prijava završava pritiskom na „Predaj prijavu“.

Kao datum podnošenja prijave uzimat će se datum elektroničkog zaprimanja prijave.

Prijavom na Natječaj kandidati daju suglasnost nadležnom gradskom upravnom tijelu da se njihovi osobni podaci mogu prikupljati, provjeravati, obrađivati, koristiti, čuvati i objaviti na prijedlogu rang-liste odnosno na popisu kandidata i popisu podnositelja koji će biti objavljeni na internetskoj stranici Grada Zagreba te daju suglasnost da se osobni podaci mogu obrađivati, koristiti, čuvati i preuzimati iz službenih evidencija tijela državne uprave sukladno propisima koji reguliraju zaštitu osobnih podataka, a u svrhu ostvarivanja prava na Stipendiju Grada Zagreba za akademsku godinu 2023./2024. Kandidati daju suglasnost nadležnom gradskom upravnom tijelu za prikupljanje i korištenje kontakt podataka u svrhu ostvarivanja prava na Stipendiju, korištenje Stipendije i ispunjavanje obveza iz ugovora o korištenju Stipendije.

Dopuna prijave na natječaj:

Kandidat može samoinicijativno dopuniti prijavu na natječaj pod istom klasom pod kojom je prijava zaprimljena do zadnjeg dana natječaja odnosno do isteka krajnjeg roka za prijavu, na isti način kao što je podnio i samu prijavu na natječaj (potrebno je učitati i isti se ne šalju u tiskanom obliku).

Ako Gradski ured za socijalnu zaštitu, zdravstvo, branitelje i osobe s invaliditetom utvrdi da prijavi na natječaj nedostaje neki dokaz o ispunjavanju uvjeta za sudjelovanje na natječaju (vidi točku 7. Tablicu 1.), pozvat će kandidata putem elektroničke pošte, da u roku od 8 dana od primitka poziva dopuni dokumentaciju. Ako kandidat ne dopuni dokumentaciju u navedenom roku, prijava će biti odbačena kao nepotpuna.

Prijava na natječaj za dodjelu stipendije obuhvaća:

**7.** On-line obrazac Prijave na natječaj za dodjelu stipendije, dostupan na službenoj internetskoj stranici Grada Zagreba na poveznici: [https://e-pisarnica.zagreb.hr/ePisarnica/#](https://e-pisarnica.zagreb.hr/ePisarnica/)

**Potrebna prijavna dokumentacija za učitavanje:**

|  |
| --- |
| **Tablica 1.** - DOKAZI O ISPUNJAVANJU UVJETA NATJEČAJA ZA KANDIDATA: |
| 1. potvrda o upisu u Hrvatski registar o osobama s invaliditetom u kojoj je navedeno postojanje invaliditeta s utvrđenim postotkom oštećenja organizma ili stupnjem oštećenja funkcionalnih sposobnosti ili Rješenje o invaliditetu i težini oštećenja ili Nalaz i mišljenje tijela vještačenja; 2. domovnica ili elektronički izvod iz knjige državljana; 3. potvrda o upisu studijskog programa na visokom učilištu akademske godine 2023./2024. s prijepisom ocjena, ostvarenim ECTS bodovima u prethodnoj akademskoj godini, prosječnom ocjenom kandidata u prethodnoj akademskoj godini te podatkom o prosječnoj ocjeni svih studenata prethodne godine studijskog programa (prosjek generacije) zaokruženoj na dvije decimale **(NE elektronički zapis Ministarstva znanosti i obrazovanja)**;  * ako je kandidat imao upisano mirovanje studija - potvrdu visokog učilišta o upisu na studij akademske godine 2023./2024. s prijepisom ocjena, ostvarenim ECTS bodovima, prosječnoj ocjeni kandidata te podatkom o prosječnoj ocjeni svih studenata studijskog programa (prosjek generacije) godine koja je prethodila godini u kojoj je upisano mirovanje studentskih obveza (NE elektronički zapis Ministarstva znanosti i obrazovanja.); * ako kandidat nije neposredno nakon završenog prijediplomskog studija upisao diplomski studij - potvrdu visokog učilišta o upisu na studij akademske godine 2023./2024. s prijepisom ocjena, ostvarenim ECTS bodovima, prosječnoj ocjeni kandidata te podatkom o prosječnoj ocjeni svih studenata (prosjek generacije) u posljednjoj godini u kojoj je imao status redovitog studenta (NE elektronički zapis Ministarstva znanosti i obrazovanja);  1. uvjerenje o prebivalištu ne starije od dana objave Natječaja ili elektronički zapis o prebivalištu ne stariji od dana objave Natječaja; 2. pisano obrazloženje i dokumentacija kojom se dokazuje opravdanost ostvarivanja manje od 30 ECTS bodova u prethodnoj akademskoj godini - ako je kandidat ostvario manje od 30 ECTS bodova; |

|  |
| --- |
| **Tablica 2.** – OSTALI DOKAZI: |
| 6) DODATNI DOKAZI O INVALIDTETU I TEŽINI OŠTEĆENJA:  A) rješenje o priznavanju prava na osobnu invalidninu i dokaz o posljednjoj uplati osobne invalidnine (uplata za kolovoz 2023 ili kasniji mjesec.) ili potvrda Hrvatskog zavoda za socijalni rad da kandidat ostvaruje pravo na osobnu invalidninu, ne starija od dana objave Natječaja – **ako** kandidat ostvaruje navedeno pravo;  B) dokaz o korištenju pomagala vezano za dokazana oštećenja – **ako** kandidat koristi pomagalo;  C) rješenje o priznavanju prava na doplatak za pomoć i njegu i dokaz o uplati doplatka za pomoć i njegu (uplata za kolovoz ili kasniji mjesec) ili potvrda Hrvatskog zavoda za socijalni rad da kandidat ostvaruje pravo na doplatak za pomoć i njegu, ne starija od dana objave Natječaja – **ako** kandidat ostvaruje navedeno pravo;  7) dokaz o objavljenim radovima u znanstvenim i stručnim časopisima, izlaganjima na znanstvenim i stručnim konferencijama (objavljen rad u časopisu, program konferencije), sudjelovanjima u znanstvenim ili stručnim projektima (potvrda profesora), osvojenim nagradama na značajnim natjecanjima te o vrijednim priznanjima, (dekanova nagrada, rektorova nagrada i sl.), u prethodnoj godini odnosno godini koja je prethodila godini upisanog mirovanja studentskih obveza ako je bilo upisano mirovanje studija, ili u posljednjoj godini u kojoj su imali status redovitog studenta ako neposredno nakon završenog prijediplomskog studija nisu upisali diplomski studij - **ako** kandidat ima izvannastavna postignuća;  8) potvrda visokog učilišta o redovitom upisu na studijski program u akademskoj 2023./2024. godini - **ako** je kandidat student još jednog visokog učilišta;  9) potvrda sportskog kluba ili saveza o kontinuiranom bavljenju sportom posljednje 2 godine – **ako** se kandidat kontinuirano bavio sportom posljednje 2 godine;  10) socioekonomski status kandidata (DODATNI KRITERIJ) uzet će se u obzir samo ako je više kandidata na temelju osnovnih kriterija ostvarilo isti broj bodova kao zadnji kandidat na rang-listi i ako su priloženi dokazi iz niže navedenih točaka A), B), C) i D), kako slijedi:  NAPOMENA: Za socioekonomski status koji se prijavljuje najprije je potrebno ručno unijeti podatke u tablicu Izjave o članovima kućanstva, a koja je obvezni dio.  A) ako prosječni mjesečni prihod po članu zajedničkog kućanstva, ostvaren u 2022. godini ne prelazi iznos od **309,01 eura:**  A.1. potvrda porezne uprave (ispostave prema mjestu prebivališta) o visini dohotka i primitaka za kandidata i sve članove kandidatova kućanstva u 2022. godini;  A.2. uvjerenja o prebivalištu ne starije od dana objave Natječaja, za kandidata i sve članove kandidatova kućanstva ili elektroničke zapise o prebivalištu ne starije od dana objave Natječaja, za kandidata i sve članove kandidatova kućanstva.    NAPOMENA: Prosječni mjesečni prihod po članu zajedničkog kućanstva čini zbroj oporezivih neto dohodaka i drugih neoporezivih primitaka svih članova zajedničkog kućanstva prema propisima o porezu na dohodak, a drugi neoporezivi primitci su: primici od kamata po obveznicama koji su obračunati nakon 1. siječnja 2016. i primici po osnovi ugovora životnog osiguranja, primici po osnovi kapitalnih dobitaka od otuđenja financijske imovine ako to nije djelatnost poreznog obveznika koje ne podliježu oporezivanju sukladno odredbi članka 67. stavka 8. Zakona o porezu na dohodak i primici po osnovi otkupa udjela u Fondu hrvatskih branitelja iz Domovinskog rata i članova njihovih obitelji, obiteljske mirovine i invalidnine koje djeca ostvaruju nakon smrti roditelja prema zakonu kojim se uređuje mirovinsko osiguranje i zakonu kojim se uređuju prava hrvatskih branitelja iz Domovinskog rata i članova njihovih obitelji, prigodne nagrade, do propisanog iznosa (božićnica, naknada za godišnji odmor i sl.) za tekuće porezno razdoblje, obiteljske mirovine odnosno novčane naknade u visini obiteljske mirovine ostvarene prema Zakonu o hrvatskim braniteljima iz Domovinskog rata i članovima njihovih obitelji, primici fizičkih osoba po osnovi izravnih plaćanja u poljoprivredi sukladno posebnim propisima po osnovi kojih se ne utvrđuje dohodak od samostalne djelatnosti, ostale nenavedene naknade plaća koje se isplaćuju na teret državnog proračuna ili na teret sredstava obveznog osiguranja, primici po osnovi dividendi i udjela u dobiti koji ne podliježu oporezivanju, novčane nagrade za radne rezultate i drugi oblici dodatnog nagrađivanja radnika (dodatna plaća, dodatak uz mjesečnu plaću i sl.).  B) ako je jedan ili su oba roditelja kandidata umrla, nestala, nepoznata ili kandidat živi u kućanstvu s jednim roditeljem ili je pod skrbništvom i/ili koristi pravo na uslugu smještaja izvan vlastite obitelji u skladu s propisima iz područja socijalne skrbi:  B.1. ako je jedan ili su oba roditelja kandidata umrla, nestala, nepoznata:   * smrtni list ili izvadak iz matice umrlih za preminulog/e roditelja/e; * potvrda nadležnog tijela o nestalom roditelju/ima; * izvadak iz matice rođenih ili elektronički izvod iz matice rođenih za kandidata, ne stariji od dana objave Natječaja   B.2. ako kandidat živi u kućanstvu s jednim roditeljem:   * uvjerenje o prebivalištu ili elektronički zapis o prebivalištu, ne stariji od dana objave Natječaja, za kandidata i roditelja s kojim kandidat živi; * pravomoćno rješenje ili pravomoćna presuda o razvodu braka ili rješenje suda o određivanju privremene mjere s kojim će roditeljem dijete stanovati, o ostvarivanju osobnih odnosa s djetetom i radi uzdržavanja ili pravomoćno rješenje suda o povjeravanju djeteta jednom roditelju ili uvjerenje Hrvatskog zavoda za socijalni rad da kandidat živi u kućanstvu s jednim roditeljem, ne starije od dana objave Natječaja; * izvadak iz matice rođenih ili elektronički izvod iz matice rođenih za kandidata, ne stariji od dana objave Natječaja   B.3. ako je kandidat pod skrbništvom i/ili koristi pravo na uslugu smještaja izvan vlastite obitelji u skladu s propisima iz područja socijalne skrbi:   * pravomoćno rješenje ili uvjerenje Hrvatskog zavoda za socijalni rad da je kandidat pod skrbništvom i/ili koristi pravo na uslugu smještaja izvan vlastite obitelji, ne starije od dana objave Natječaja;   C) ako kandidat živi u kućanstvu s bratom ili sestrom koji su predškolske dobi ili su u sustavu redovitoga osnovnoškolskoga, srednjoškolskoga i visokog obrazovanja ili su korisnici prava na doplatak za pomoć i njegu ili prava na osobnu invalidninu na temelju propisa iz područja socijalne skrbi (NAPOMENA: pod bratom i sestrom podrazumijevaju se i polubrat i polusestra):  C.1. ako kandidat živi u kućanstvu s bratom ili sestrom koji su predškolske dobi:   * izvadak iz matice rođenih ili elektronički izvod iz matice rođenih za kandidata i za svakog brata ili sestru, ne stariji od dana objave Natječaja, za svakog brata i sestru; * uvjerenje o prebivalištu ili elektronički zapis o prebivalištu ne stariji od dana objave Natječaja, za svakog brata i sestru;   C.2. ako kandidat živi u kućanstvu s bratom ili sestrom u sustavu redovitog osnovnoškolskog, srednjoškolskog i visokog obrazovanja:   * izvadak iz matice rođenih ili elektronički izvod iz matice rođenih za kandidata i za svakog brata ili sestru, ne stariji od dana objave Natječaja, za svakog brata i sestru; * uvjerenje o prebivalištu ili elektronički zapis o prebivalištu ne stariji od dana objave Natječaja, za svakog brata i sestru; * potvrde škole/visokog učilišta ili elektronički zapis da se kandidatov brat ili sestra starosti do 26 godina, nalaze na redovitom školovanju u školskoj/akademskoj godini 2023./2024., ne stariji od dana objave Natječaja – za svakog brata i sestru,;   C.3. ako kandidat živi u kućanstvu s bratom ili sestrom koji su korisnici prava na doplatak za pomoć i njegu ili prava na osobnu invalidninu:   * izvadak iz matice rođenih ili elektronički izvod iz matice rođenih za kandidata i za svakog brata ili sestru, ne stariji od dana objave Natječaja, za svakog brata i sestru * uvjerenje o prebivalištu ili elektronički zapis o prebivalištu ne stariji od dana objave Natječaja, za svakog brata i sestru; * rješenje o priznavanju prava na doplatak za pomoć i njegu ili osobnu invalidninui dokaz o uplati (za kolovoz 2023. ili kasniji mjesec) ili potvrda Hrvatskog zavoda za socijalni rad da brat ili sestra kandidata ostvaruje pravo na doplatak za pomoć i njegu ili osobnu invalidninu, ne starija od dana objave Natječaja, za svakog brata ili sestru,;   D) ako je kandidat roditelj:  D.1. izvadak iz matice rođenih ili elektronički izvod iz matice rođenih, ne stariji od dana objave Natječaja, za svako dijete kandidata. |

**8.** Prijedlog rang-liste s popisom kandidata čije su prijave potpune, pravovremene i ispunjavaju uvjete Natječaja, ali nisu ostvarili dovoljan broj bodova za uvrštavanje na rang-listu, kao i popis podnositelja čije su prijave nepotpune, nepravovremene ili ne ispunjavaju uvjete Natječaja, bit će objavljen na internetskoj stranici Grada Zagreba u roku od 60 dana od dana isteka roka za podnošenje prijava.

Gradonačelnik utvrđuje konačnu listu za dodjelu stipendija.

**9**. Korisnik Stipendije dužan je i nakon prestanka korištenja Stipendije obavještavati nadležno gradsko upravno tijelo o tijeku školovanja i zaposlenju.

Korisnik Stipendije obvezan je u roku od jedne godine nakon završetka školovanja, zaposliti se i raditi na području Grada Zagreba najmanje onoliko vremena koliko je primao Stipendiju, što dokazuje elektroničkim zapisom o radnopravnom statusu ili potvrdom o stažu Hrvatskog zavoda za mirovinsko osiguranje.

Korisnik Stipendije, uz suglasnost davatelja Stipendije, može prihvatiti i zaposlenje na području Republike Hrvatske, čime se oslobađa obveze rada na području Grada Zagreba.

Obveza zapošljavanja prestaje ako je korisnik Stipendije prijavljen u evidenciji nezaposlenih osoba Hrvatskog zavoda za zapošljavanje dulje od šest mjeseci, što dokazuje potvrdom nadležnog zavoda za zapošljavanje.

**10**. Korisnik Stipendije dužan je o svakoj promjeni osobnih i kontakt podataka, prebivališta, ostvarenju prava na stipendiju od drugog stipenditora i svim drugim promjenama koje utječu na korištenje Stipendije i izvršenje ugovora o korištenju Stipendije, pisanim putem u roku od 15 dana od nastalih činjenica, obavijestiti nadležno gradsko upravno tijelo. Nadležno gradsko upravno tijelo ima pravo provjere točnosti podataka i dokumentacije što ih je dostavio kandidat.

**11.** Korisnik Stipendije dužan je vratiti primljeni iznos Stipendije ako je pravo na Stipendiju ostvario na temelju neistinitih ili krivotvorenih podataka, ako  je za trajanja ugovora o korištenju Stipendije primao novčanu stipendiju drugog stipenditora, ako iz neopravdanih razloga, koje procjenjuje Povjerenstvo, u akademskoj godini za koju je primao Stipendiju iz neopravdanih razloga ostvari manje od 30 ECTS bodova ili naknadno upiše mirovanje ili odustane od studija, ako za vrijeme korištenja Stipendije odjavi prebivalište s područja Grada Zagrebe, ako izgubi status redovitog studenta, ako za vrijeme korištenja Stipendije zasnuje radni odnos, samostalno obavlja djelatnost obrta ili drugo slobodno zanimanje, ako postupi suprotno točki 9. ovoga Natječaja, ako  bez opravdanog razloga i u roku ne dostavi podatke o školovanju i zaposlenju.